— 8 — 



3. flora orientalis. 



4. flora Insulae Tasmanniae. 



In qualibet flora aliquae formae singulares solum huc referendae, 

 lectae sunt. — Tremandreae, nec non Stackhouseae solum in Au- 

 stralia gignuntur, maximam partem.locum suum in Nova Hollandia 

 habent Myrtaceae, Proteaceae, Stylideae, Epacrideae, Casuarineae, 

 Myoporineae, Dilleniaceae, Lasiopetaleae, Goodeniaceae, Xantorrhoeae, 

 Pittosporeae et Mimoseae. In familiis nonnullis, scilicet Diosmeis, 

 Leguminosis, Compositis, Haemodoraceis, Restiaceis, Cyperaceis et 

 Graminibus transitiones et consensiones in floram Africae meridiona- 

 lis extratropicae — in Trichodesmio ceylanic. approximationem ad 

 floram Indiae orientalis, in Araucaria et Lomatiis ad floram Ameri- 

 cae meridionalis cognovimus. Clarissimus investigator florae austra- 

 lasiaticae Robertus Brown 45 species denuo invenit, quas etiam in 

 Europa legerat. 



Numerus stirpium florae Novae Hollandiae circiter 7500 aestima- 

 tur. Rob. Brown ex herbariis Banksian. Menzies. et propriis jam 

 4200 cognovit, L. Preiss 1500 plantas novas non descriptas adtulerat, 

 et Drummond, Miiller et alii fere 2000 species collegerunt. 



Nova Hollandia occupat locum longitudine 600, latitudine 500 

 milliariorum, a decimo usque ad quadragesimum gradum latitudinis 

 meridion.; cum insula Tasmannia inclusa vero usque ad 44° 1. m. et 

 130 — 170° long. orient. ab insul. Ferro, ex quo cognoscitur, ejus 

 partes boreales intra circulum tropicum capricorni sitas esse. In his 

 regionibus tantum paucae Tremandreae lectae sunt, quia litora borea- 

 lia, boreali - occidentalia nec non boreali-orientalia fere nondum ab 

 investigatoribus visitata sunt. Illae species Tetratheca glandulosa Lab. 

 et pilosa Lab. sunt. Suspicor, has species duas a Labill. ipso in illis 

 regionibus tropicis lectas esse, qui (ut notum est) detectiones suas 

 quoque in partes Novae Hollandiae dictas protulerat. Specimina vidi 

 in Herb. Reg. Berolin. Illae relationes vero non consentiunt cum cl. 

 Brownii observationibus phytogeographicis, qui tantum in regione 

 extratropica Tremandreas legerat. 



Novae Hollandiae extratropicae cognoscimus accuratius et melius 

 oram orientalem ab 31° 1. m. — 36° 1. m., oram meridional. a 150 

 — 158° long. or. 162 165° long. or. et oram meridionali-occiden- 

 tal. a 31—36° lat. merid. et 133 — 136° long. orient. Nonnulli in- 

 vestigatores indefessi et impavidi ab aliquibus oppidis litoralibus, Sid- 

 ney exempli causa, itinera in interiora Novae Hollandiae suscipere 

 tentaverunt, nullus vero superavit difficultates obstantes invictas, ci- 

 vium nostratium unus, celeb. Leichardtus impetum suum literarium 

 in tali itinere pro dolor morte praematura luit. 



In locorum Tremandrearum hucusque cognitarum contemplatione 

 reperimus, nonnullas species non nisi in ora orientali, alias in ora 

 meridionali, plurimas in ora meridionali-occidentali gigni; nulla 

 earum litoribus tribus communis esse videtur, plures vero spe- 

 cies in ora orientali simul ac in ora moridionali lectae sunt nec non 

 aliae species orac meridionali, orientali et insulae Tasrnanniae com- 

 munes sunt. 



